Што ж рабіць? Для пачатку, пэўна, трэба ўсіх, хто стварае беларускую культуру, паставіць у роўныя ўмовы, каб канкурэнцыя была сумленнай. Не, я зусім не за тое, каб уся эстрада “кармілася” за кошт дзяржавы! Наадварот, для яе паўнавартаснага развіцця ёй усёй трэба надаць камерцыйную аснову. Але — на роўных. На правядзенне буйных канцэртаў, іншых маштабных мерапрыемстваў, тых жа гастрольных тураў неабходна выдаваць крэдыты, як гэта робіцца, напрыклад, для падтрымкі малога бізнесу. Так, гэта рызыкоўна для тых жа банкаў, але і артыст павінен клапаціцца, каб мерапрыемства прайшло паспяхова. Ізноў — сам артыст? Артыст павінен адказваць за мастацкія якасці сваіх выступленняў. А ў астатнім — яму патрэбна дапамога.